
BIRŠTONO SAVIVALDYBĖS MERUI PAVALDŽIŲ VALSTYBĖS TARNAUTOJŲ DARBO APMOKĖJIMO SISTEMA

I SKYRIUS
BENDROSIOS NUOSTATOS

1. Birštono savivaldybės merui (toliau – Meras) pavaldžių valstybės tarnautojų darbo apmokėjimo sistema (toliau –  Sistema) nustato Vicemerų, Mero patarėjo, Tarybos posėdžių sekretoriaus (toliau – valstybės tarnautojų) pareiginės algos koeficiento, viršijančio Lietuvos Respublikos valstybės tarnybos įstatymo 1 priede nustatytą minimalų pareiginės algos koeficientą, dydžio nustatymo kriterijus, pagal kuriuos nustatomi didžiausi pareiginės algos koeficientų dydžiai, pareiginės algos koeficientų intervalai konkrečioms pareigybėms, priemokų dydžius ir jų skyrimo tvarką, materialinių pašalpų, vienkartinių piniginių išmokų dydžius ir skyrimo tvarką. 
2. Sistema parengta vadovaujantis Lietuvos Respublikos valstybės tarnybos įstatymu (toliau – Įstatymas),  Lietuvos Respublikos darbo kodeksu, Lietuvos Respublikos Vyriausybės 2023 m. lapkričio 8 d. nutarimu Nr. 857 ,,Dėl Darbo apmokėjimo sistemos nustatymo rekomendacijų patvirtinimo“.
3. Sistemoje vartojamos sąvokos atitinka Lietuvos Respublikos valstybės tarnybos,  Lietuvos Respublikos darbo kodekse apibrėžtas sąvokas.
4. Sistema nustatoma vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su valstybės tarnautojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais.
5. Sistemą nustato Birštono savivaldybės meras ir paskelbia viešai arba padaro ją prieinamą susipažinti visiems valstybės tarnautojams. Prieš nustatant ar keičiant darbo apmokėjimo sistemą, Lietuvos Respublikos darbo kodekso nustatyta tvarka turi būti įvykdytos informavimo ir konsultavimo procedūros.

II SKYRIUS
PAREIGYBIŲ LYGINIMO IR PAREIGINĖS ALGOS KOEFICIENTO DYDŽIO NUSTATYMO KRITERIJAI

6. Lyginant pareigybes ir nustatant pareigybių sąraše esančių pareigybių didžiausius pareiginės algos koeficientų dydžius, viršijančius Lietuvos Respublikos valstybės tarnybos įstatymo 1 priede nustatytus minimalius pareiginės algos koeficientus:
[bookmark: part_e0675e12a23948898d467425b7967749]6.1. laikomasi pareigybių grupių hierarchinės struktūros vientisumo nuo aukščiausios iki žemiausios pareigybių grupės;
[bookmark: part_6a8965e957fb4303bfb897cca6ec0297]6.2. taikomi pareigybių lyginimo ir pareiginės algos koeficiento dydžio nustatymo kriterijai:
6.2.1. veiklos sudėtingumo – kriterijus, apibrėžiantis gebėjimą atlikti tam tikro sudėtingumo (lygio, apimties) užduotis;
[bookmark: part_7dd26e2716be44faa7264f5635fb5c89]6.2.2. atsakomybės lygio – kriterijus, apibrėžiantis pareigybės faktinį atsakomybės lygį už laukiamą rezultatą;
[bookmark: part_6885e15236714074942c6f48af4dccad]6.2.3. pareigybės pakeičiamumo – kriterijus, apibrėžiantis pareigybės kompetencijų specifiškumą, kai specifinės kvalifikacijos ir specifinių kompetencijų reikalingoje pareigybėje gali būti sudėtinga greitai pakeisti valstybės tarnautoją, o net laikinai neužimta tokia pareigybė gali turėti neigiamos įtakos įstaigos siekiamiems tikslams;
6.2.4. išsilavinimo – kriterijus, apibrėžiantis pareigybei reikalingą tam tikro lygio išsilavinimo būtinumą;
6.2.5. darbo patirties – kriterijus, apibrėžiantis pareigybės specifiškumą, kai tinkamai atlikti darbą reikalinga atitinkamų profesinių įgūdžių taikymo patirtis;
[bookmark: part_7f4f4db2878c4a81b9fd01b5511e9682]6.2.6. žinojimo ir žinių sudėtingumo – kriterijus, apibrėžiantis, ką užimant pareigybę būtina žinoti ir mokėti, kad darbas būtų atliktas sėkmingai (specialybės žinios ir įgūdžiai, kuriuos būtina įgyti per mokymąsi ar praktiką);
[bookmark: part_1002089047c14155af801488652df117]6.2.7. problemų sprendimo – kriterijus, apibrėžiantis savarankiškumo lygį, reikalingą problemų identifikavimui, analizei ir sprendimui;
6.2.8. papildomų įgūdžių ar svarbių einamoms pareigoms gebėjimų turėjimas – pareigybei reikalingi papildomi įgūdžiai ar gebėjimai, specifinės žinios ar / ir papildomos kompetencijos (pvz., užsienio kalbos mokėjimas ir pan.).
6.2.9. darbo sąlygos – taip, kaip jos apibrėžtos Lietuvos Respublikos darbuotojų saugos ir sveikatos įstatyme.
[bookmark: part_bb7e09a469c1431493d9cf6616f92b7c]7. Meras nustato Sistemą prieš tai atlikęs darbo užmokesčio fondo analizę ir įvertinęs pareiginės algos diferencijavimo lygio pagrįstumą atskiroms pareigybėms.
8. Valstybės tarnautojo pareiginės algos minimalus koeficientas negali būti mažesnis nei nustatytas Įstatymo 1 priede. Valstybės tarnautojo pareiginės algos maksimalus koeficientas negali viršyti Merui nustatyto darbo užmokesčio.
9. Jei nustatant ar keičiant darbo apmokėjimo sistemą, valstybės tarnautojui apskaičiuotas pareiginės algos koeficientas viršija (nesiekia) tai pareigybių grupei nustatytą (-o) didžiausią (-io) (mažiausią (-io) pareiginės algos koeficientą (-o), tam valstybės tarnautojui nustatomas atskiras pareiginės algos koeficientas, kuris gali nesutapti su bendra darbo apmokėjimo sistema tol, kol valstybės tarnautojas eina tas pačias pareigas toje įstaigoje arba kol šiam valstybės tarnautojui apskaičiuotas pareiginės algos koeficientas pateks į tai pareigybių grupei nustatytą pareiginės algos koeficientų intervalą.
10. Išimtiniais atvejais, kai yra būtinybė ir kai išskirtinių kompetencijų valstybės tarnautojui (pvz., pareigybė susijusi su itin siaurų, specifinių kompetencijų, žinių turėjimu) pasiūla darbo rinkoje yra itin ribota, nustatant Darbo apmokėjimo sistemą, galimas nukrypimas nuo pareiginės algos koeficiento dydžio nustatymo kriterijų, nusistatytų pareiginių algų nustatymo taisyklių ir pareigybių grupių hierarchinės struktūros vientisumo. Tokioms pareigybėms galėtų būti nustatomas iki 100 procentų didesnis maksimalus pareiginės algos koeficientas, nei pagal pareiginės algos koeficiento dydžio nustatymo kriterijus apskaičiuotas didžiausias šios pareigybės pareiginės algos koeficiento dydis, tačiau ne didesnis nei nustatytas Merui darbo užmokestis.

III SKYRIUS
PRIEMOKŲ MOKĖJIMO TVARKA IR SĄLYGOS

11. Priemokos valstybės tarnautojui skiriamos:
11.1. už pavadavimą, kai raštu pavedama laikinai atlikti kitai pareigybei nustatytas funkcijas – ne mažiau kaip 30 proc.;
11.2. už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos – ne mažiau kaip 30 proc.;
11.3. už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas, bet neviršijama nustatyta darbo laiko trukmė –   ne mažiau kaip 20 proc. 
12. Nustatomų priemokų sumos dydis negali viršyti 80 procentų pareiginės algos.
13. Priemokos skiriamos neviršijant darbo užmokesčiui skirtų lėšų.

IV SKYRIUS
SKATINIMO IR MATERIALINIŲ PAŠALPŲ SKYRIMO TVARKA

14. Valstybės tarnautojai skatinami Įstatymo 22 straipsnyje numatytais pagrindais.  
15. Sprendimą dėl vienkartinės piniginės išmokos skyrimo valstybės tarnautojui priima Meras.
16. Vienkartinės piniginės išmokos valstybės tarnautojams mokamos iš sutaupytų darbo užmokesčio lėšų.
[bookmark: part_fa56fe02bc22473d9bf7809c51d208d8]17. Valstybės tarnautojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Darbuotojai, ligos ar mirties, stichinės nelaimės ar turto netekimo atveju, skiriama ne mažesnė kaip 1 (vienos) minimalios mėnesinės algos dydžio materialinė pašalpa, jeigu yra pateikti šių valstybės tarnautojų rašytiniai prašymai ir atitinkamą aplinkybę patvirtinantys dokumentai.
18. Mirus valstybės tarnautojui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu) išmokama ne mažesnė kaip 1 (vienos) minimalios mėnesinės algos dydžio materialinė pašalpa, jeigu yra pateiktas jo šeimos nario rašytinis prašymas ir mirties faktą patvirtinantys dokumentai.
19. Materialinė pašalpa 17, 18 punktuose nustatytais atvejais skiriama Mero potvarkiu.
[bookmark: part_d8be92757e26452e90b961d0f4842165]
V SKYRIUS
BAIGIAMOSIOS NUOSTATOS

20. Meras gali  sudaryti darbo grupę (toliau – Darbo grupė), kuri organizuoja ir koordinuoja Sistemos parengimą ir tobulinimą.
21. Pareiginės algos koeficientų intervalų peržiūrėjimo ir pakeitimo poreikis vertinamas pasikeitus darbo rinkos sąlygoms, įstatymuose nustatytoms minimalioms pareiginės algos koeficientų riboms, darbo užmokesčio fondui bei priskirtoms funkcijoms.
__________________________



































Birštono savivaldybės merui  pavaldžių valstybės tarnautojų darbo apmokėjimo sistemos priedas

BIRŠTONO SAVIVALDYBĖS MERUI PAVALDŽIŲ VALSTYBĖS TARNAUTOJŲ 
PAREIGYBIŲ PAREIGINĖS ALGOS KOEFICIENTŲ INTERVALAI

	Vidinis pareigybės lygis
	Pareigybė
	Minimalus koeficientas 
	Maksimalus koeficientas

	I
	Vicemeras
	1,58
	2,5

	II
	Savivaldybės mero patarėjas, Tarybos posėdžių sekretorius
	0,66
	2


___________________

